[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.6.2009

KOM(2009) 264 endelig

2006/0006 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om de nærmere regler til gennemførelse af forordning (EF) nr. 883/2004 om koordinering af de sociale sikringsordninger

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0006 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om de nærmere regler til gennemførelse af forordning (EF) nr. 883/2004 om koordinering af de sociale sikringsordninger

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets otte ændringsforslag.

2. Baggrund

Forslag sendt til Europa-Parlamentet og Rådet (dokument KOM(2006) 16 endelig - 2006/0006 (COD)): | 31. januar 2006 |

Udtalelse afgivet af Det Europæiske Økonomiske og Sociale Udvalg: | 26. oktober 2006 |

Udtalelse afgivet under Europa-Parlamentets førstebehandling: | 9. juli 2008 |

Ændret forslag fremsendt: | 15. oktober 2008 |

Rådets fælles holdning vedtaget: | 17. december 2008 |

Vedtagelse af Kommissionens meddelelse: | 7. januar 2009 |

Udtalelse afgivet under Europa-Parlamentets andenbehandling: | 22. april 2009 |

3. Formålet med forslaget

Formålet med forslaget er at afslutte moderniseringsprocessen af de gældende bestemmelser om koordinering af de sociale sikringsordninger og således erstatte den nuværende gennemførelsesforordning[1].

Forslaget har til formål at fastlægge procedurerne for gennemførelsen af bestemmelserne i grundforordningen (EF) nr. 883/2004[2] for alle berørte parter (forsikringstagere, arbejdsgivere, sociale sikringsinstitutioner og medlemsstaternes kompetente myndigheder). Forslaget har til formål at forenkle og præcisere de nuværende procedurer. Forslaget skaber også klarhed om de forskellige parters rettigheder og forpligtelser. De nye bestemmelser vil øge samarbejdet mellem institutionerne og fremme åbenheden og den gensidige tillid. Dette øgede samarbejde støttes af et nyt system til elektronisk dataudveksling mellem medlemsstaterne, der forbedrer effektiviteten og nøjagtigheden.

4. Kommissionens udtalelse om Europa-Parlamentets ændringsforslag

4.1. Ændring sforslag, som Kommissionen godtager

Kommissionen godtager alle otte ændringsforslag vedtaget af Europa-Parlamentet. De otte ændringsforslag fik tilslutning efter uformelle kontakter mellem Europa-Parlamentet og Rådet med henblik på vedtagelse under andenbehandlingen. Ændringsforslagene er af teknisk art og har især til formål at sikre, at de berørte personer får et rettidigt svar på deres anmodninger fra den kompetente institution og passende oplysninger, herunder vejledning om administrative procedurer.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.

[1] Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (EFT L 74 af 27.3.1972, s. 1).

[2] EUT L 166 af 30.4.2004. Berigtiget i EUT L 200 af 7.6.2004, s. 1.